睇完食評之後一直都好想試呢度既蛋牛治，所以去到唔駛睇menu就要左"蛋牛治烘底，d蛋唔好咁老"。媽咪唔想食包，所以要左雲吞麵。等左五分鐘就有得食啦！不過冇想像中咁大件喎。可能日頭個師傅孤寒d！但係份蛋牛治出哂煙，睇見都覺得好吸引！d蛋果然煎得恰到好處，中間部分有蛋汁，再加埋d牛油，塊麵包真係好好味！d牛肉又惹味，very good！至於個雲吞麵，媽咪話d麵都幾彈牙，不過湯底普通。非常滿足的一餐，下次經過要再食！